Danmarks største passagerrederi Color Line havde vækst i antallet af passagerer på alle ruter, viser tallene for 2008. Størst var væksten på ruten mellem Hirtshals og Larvik med over 131.000 passagerer.

Det svarer til en stigning på 28 procent, skriver nordjyske.dk. På rederiets øvrige ruter var der en fremgang på mellem fem og 20 procent. I alt sejlede rederiet med knap 4,1 millioner passagerer i 2008. - At Larvik markerer sig med den største vækst er udtryk for, at byen er gateway til den østlige del af Norge og de skidestinationer, som er kendt af de fleste danskere, siger Henrik Renneberg, der er administrerende direktør for Color Line Danmark til nordjyske.dk. Booking-tallene for første kvartal i år viser at fremgangen fortsætter. Tallene viser en vækst på 25 procent til Larvik og seks procent til Kristiansand.